CELEX: 62015TB0522
Language: el
Date: 2015-12-15 00:00:00
Title: Υπόθεση T-522/15: Διάταξη του Γενικού Δικαστηρίου της 15ης Δεκεμβρίου 2015 — CCPL κ.λπ. κατά Επιτροπής (Ασφαλιστικά μέτρα — Ανταγωνισμός — Συμπράξεις — Συσκευασία τροφίμων για λιανική πώληση — Απόφαση περί επιβολής προστίμων — Τραπεζική εγγύηση — Αίτηση αναστολής εκτελέσεως — Fumus boni juris — Επείγον — Στάθμιση των συμφερόντων)

29.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/20
            
         Διάταξη του Γενικού Δικαστηρίου της 15ης Δεκεμβρίου 2015 — CCPL κ.λπ. κατά Επιτροπής
   (Υπόθεση T-522/15) (1)
   
   ((Ασφαλιστικά μέτρα - Ανταγωνισμός - Συμπράξεις - Συσκευασία τροφίμων για λιανική πώληση - Απόφαση περί επιβολής προστίμων - Τραπεζική εγγύηση - Αίτηση αναστολής εκτελέσεως - Fumus boni juris - Επείγον - Στάθμιση των συμφερόντων))
   (2016/C 078/30)
   Γλώσσα διαδικασίας: η ιταλική
   
      Διάδικοι
   
   
      Αιτούσες: CCPL — Consorzio Cooperative di Produzione e Lavoro SC (Ρέτζιο Εμίλια, Ιταλία), Coopbox group SpA (Ρέτζιο Εμίλια), Poliemme Srl (Ρέτζιο Εμίλια), Coopbox Hispania, SL (Lorca, Ισπανία), Coopbox Eastern s.r.o. (Nové Mesto nad Váhom, Σλοβακία) (εκπρόσωποι: S. Bariatti και E. Cucchiara, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς F. Jimeno Fernandez, A. Biolan και P. Rossi, στη συνέχεια F. Jimeno Fernandez, P. Rossi και L. Malferrari)
   
      Αντικείμενο
   
   Αίτηση αναστολής εκτελέσεως της αποφάσεως C (2015) 4336 τελικό της Επιτροπής, της 24ης Ιουνίου 2015, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (AT.39563 — Συσκευασία τροφίμων για λιανική πώληση), καθόσον επιβάλλει στις αιτούσες να παράσχουν τραπεζική εγγύηση ή να προβούν στην προσωρινή καταβολή του ποσού των επιβληθέντων προστίμων ως όρο προς αποτροπή της άμεσης εισπράξεως του ποσού αυτού.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Αναστέλλει την υποχρέωση των αιτουσών, CCPL — Consorzio Cooperative di Produzione e Lavoro SC, Coopbox group SpA, Poliemme Srl, Coopbox Hispania, SL και Coopbox Eastern s.r.o., να συστήσουν υπέρ της Ευρωπαϊκής Επιτροπής τραπεζική εγγύηση προς αποτροπή της άμεσης εισπράξεως των προστίμων που τους επιβλήθηκαν με το άρθρο 2 της αποφάσεως C(2015) 4336 τελικό της Επιτροπής, της 24ης Ιουνίου 2015, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (AT.39563 — Συσκευασία τροφίμων για λιανική πώληση), υπό τον όρον ότι:
               
                           —
                        
                        
                           εντός μηνός από την κοινοποίηση της παρούσας διατάξεως και, στη συνέχεια, ανά τρίμηνο έως την έκδοση της αποφάσεως επί της κύριας υποθέσεως καθώς και με την επέλευση οποιουδήποτε γεγονότος ικανού να επηρεάσει τη μελλοντική ικανότητά τους να εξοφλήσουν τα επιβληθέντα πρόστιμα, οι αιτούσες θα υποβάλλουν γραπτώς στην Επιτροπή λεπτομερή έκθεση σχετικά με την εφαρμογή του σχεδίου αναδιαρθρώσεως του ομίλου CCPL και σχετικά με τα έσοδα από την πώληση των στοιχείων του ενεργητικού του τόσο σε εκτέλεση του σχεδίου όσο και «εκτός» του σχεδίου αυτού·
                        
                     
                           —
                        
                        
                           οι αιτούσες θα καταβάλουν στην Επιτροπή το ποσό των 5 εκατομμυρίων ευρώ, μόλις το εισπράξουν από την εν λόγω πώληση, καθώς και το σύνολο των εσόδων που θα αποκομίσουν από τη σχεδιαζόμενη εκχώρηση των συμμετοχών στις Refincoop SpA, Erzelli Energia Srl και Smec Srl, μόλις πραγματοποιήσουν τα έσοδα αυτά.
                        
                     
         
               2)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 354 της 26.10.2015.